

REPUBLIKA HRVATSKA

OSJEČKO-BARANJSKA ŽUPANIJA

OPĆINA ČEPIN

Povjerenstvo za dodjelu stipendija

KLASA: 604-02/17-01/1

URBROJ: 2158/05-17-2

Čepin, 20. rujna 2017.

Temeljem članka 3. Odluke o dodjeli stipendija učenicima, studentima, sportašima i invalidima s područja Općine Čepin („Službeni glasnik Općine Čepin“, broj 14/16.) i Odluke općinskog načelnika o raspisivanju natječaja za dodjelu stipendija učenicima, studentima, sportašima i invalidima s područja Općine Čepin („Službeni glasnik Općine Čepin“, broj 18/17.), Povjerenstvo za dodjelu stipendija, raspisuje

NATJEČAJ

za dodjelu stipendija učenicima, studentima, sportašima i invalidima

s područja Općine Čepin za školsku godinu 2017./2018.

1. Za školsku godinu 2017./2018. dodijeliti će se ukupno 14 stipendija:

* 5 stipendija učenicima srednjih škola (u daljnjem tekstu: učenici),
* 5 stipendija studentima (u daljnjem tekstu: studenti),
* 2 stipendije učenicima srednjih škola i studentima sportašima (u daljnjem tekstu: sportaši) i
* 2 stipendije učenicima srednjih škola i studentima invalidima (u daljnjem tekstu: invalidi).

1. Visina mjesečne stipendije iznosi:

* 400,00 kn za učenike,
* 600,00 kn za studente,
* 600,00 kn za sportaše i
* 600,00 kn za invalide.

Pravo sudjelovanja na natječaju za dodjelu stipendije Općine Čepin imaju učenici, studenti, sportaši i invalidi koji ispunjavaju slijedeće uvjete:

Opći uvjeti:

* da su državljani Republike Hrvatske,
* da imaju prebivalište na području Općine Čepin,
* da tijekom školovanja nisu ponavljali godinu,
* da su učenici/studenti srednje škole/fakulteta od 2. razreda/godine pa naviše,
* da su redovni učenici i studenti i
* da nemaju zaključen ugovor o stipendiranju po nekoj drugoj osnovi.

Posebni uvjeti:

* za učenike – da u protekloj godini srednjoškolskog obrazovanja imaju najmanji ostvareni prosjek ocjena od 4,00
* za studente – da u protekloj godini akademskog obrazovanja imaju najmanji ostvareni prosjek ocjena od 3,50
* za sportaše - da u protekloj godini srednjoškolskog/akademskog obrazovanja imaju najmanji ostvareni prosjek ocjena od 3,00
* za invalide - da u protekloj godini srednjoškolskog/akademskog obrazovanja imaju najmanji ostvareni prosjek ocjena od 3,00

1. Kriteriji na temelju kojih se obavlja odabir kandidata za dodjelu stipendija jesu:

* za učenike i studente
  + - * prosjek ocjena u prethodnoj srednjoškolskoj/akademskoj godini i
      * sudjelovanje i postignut uspjeh na natjecanjima u znanju u prethodnoj školskoj/akademskoj godini (županijsko, državno, međunarodno),
* za sportaše
  + - * kategorizacija sportaša I, II i III kategorije, sukladno kategorizaciji HOO-a - za dodjelu izravne sportske stipendije na temelju statusa sportaša Hrvatske,
      * sudjelovanje i postignuti sportski rezultati u zadnjih 12 mjeseci do raspisivanja natječaja, a da je natjecanje službeno evidentirano u kalendaru nadležnog Saveza (županijsko, državno, europsko, svjetsko, olimpijsko)
      * kategorizacija sportaša IV, V i VI kategorije, sukladno kategorizaciji HOO-a,
      * status reprezentativca Hrvatske i
      * prosjek ocjena u prethodnoj srednjoškolskoj/akademskoj godini.
* za invalide
  + - * postotak tjelesnog oštećenja 60% ili više i
      * prosjek ocjena u prethodnoj srednjoškolskoj/akademskoj godini.

Dodatni kriterij: Socijalni status - ako na listi kandidata za dodjelu stipendija učenicima, studentima, sportašima i invalidima s područja Općine Čepin dva ili više kandidata ostvare jednak broj bodova, prednost se daje kandidatu s nižim prihodima po članu kućanstva.

1. Međusobna prava i obveze korištenja stipendije urediti će se ugovorom.
2. Zahtjevi za dodjelu stipendija dostavljaju se u roku 15 dana od dana objave natječaja u dnevnom listu „Glas Slavonije“, na adresu: OPĆINA ČEPIN, K. ZVONIMIRA 105, 31431 ČEPIN, s naznakom „NE OTVARAJ-ZAMOLBA ZA STIPENDIJU“.
3. Uz obrazac zahtjeva za dodjelu stipendije učenik i student dužan je priložiti preslike slijedećih dokumenata:

* domovnicu,
* uvjerenje o prebivalištu,
* potvrdu o redovnom upisu u školu ili fakultet za školsku/akademsku godinu 2017./2018., te da nisu tijekom školovanja ponavljali godinu
* za učenike – svjedodžba prethodnog razreda srednje škole,
* za studente – ovjereni prijepis ocjena za prethodnu godinu studija s iskazanim prosjekom,
* potvrdu Porezne uprave o visini dohotka za prethodnu godinu za sve članove zajedničkog kućanstva,
* izjavu o broju članova kućanstva,
* izjavu kandidata da ne prima stipendiju po bilo kojoj drugoj osnovi,
* kratak životopis

Dopunska dokumentacija:

* dokazi o sudjelovanju i postignutom uspjehu na županijskim, državnim ili međunarodnim natjecanjima u znanju (dokaz o sudjelovanju ili ostvarenomu rezultatu na županijskom natjecanju izdaje županijsko povjerenstvo za natjecanje, uvjerenje o sudjelovanju ili diplomu o ostvarenomu rezultatu na natjecanju, u kojima su, uz podatke o natjecatelju i vrsti natjecanja, navedeni i podatci o osvojenomu mjestu na natjecanju pojedinaca ili na natjecanju skupina s navedenim brojem članova skupine, za državno natjecanje izdaje Agencija za odgoj i obrazovanje, a dokaz o sudjelovanju ili ostvarenomu rezultatu na međunarodnomu natjecanju izdaje organizator toga natjecanja).

1. Uz obrazac zahtjeva za dodjelu stipendije sportaš je dužan priložiti preslike slijedećih dokumenata:

* domovnicu,
* uvjerenje o prebivalištu,
* dokaz o sudjelovanju i postignutim sportskim rezultatima (potvrda kluba, zapisnik s natjecanja, službeni bilten međunarodne sportske federacije, nacionalnog saveza, Hrvatskog olimpijskog odbora, podaci sa službenih internet stranica međunarodnih i nacionalnih sportskih saveza i sl.), u zadnjih 12 mjeseci do raspisivanja natječaja, a da je natjecanje službeno evidentirano u kalendaru nadležnog saveza (županijsko, državno, europsko, svjetsko, olimpijsko),
* potvrdu o redovnom upisu u školu ili fakultet za školsku godinu 2017./2018., te da nisu tijekom školovanja ponavljali godinu,
* za učenike – svjedodžba prethodnog razreda srednje škole,
* za studente – ovjereni prijepis ocjena za prethodnu godinu studija s iskazanim prosjekom,
* potvrdu Porezne uprave o visini dohotka za prethodnu godinu za sve članove zajedničkog kućanstva,
* izjavu o broju članova kućanstva,
* izjavu kandidata da ne prima stipendiju po bilo kojoj drugoj osnovi,
* kratak životopis.

Dopunska dokumentacija:

* rješenje o kategorizaciji za sportaše I, II i III kategorije, izdano od HOO-a sukladno kategorizaciji HOO-a (za dodjelu izravne sportske stipendije na temelju statusa sportaša Hrvatske),
* rješenje o kategorizaciji sportaša IV, V i VI kategorije, izdano od HOO-a sukladno kategorizaciji HOO-a,
* potvrda o statusu reprezentativca Hrvatske, izdana od nadležnog Saveza,

1. Uz obrazac zahtjeva za dodjelu stipendije invalid je dužan priložiti preslike slijedećih dokumenata:

* domovnicu,
* uvjerenje o prebivalištu,
* rješenje Hrvatskog zavoda za mirovinsko osiguranje o utvrđenom postotku tjelesnog oštećenja 60% ili više,
* potvrdu o redovnom upisu u školu ili fakultet za školsku godinu 2017./2018., te da nisu tijekom školovanja ponavljali godinu,
* za učenike – svjedodžba prethodnog razreda srednje škole,
* za studente – ovjereni prijepis ocjena za prethodnu godinu studija s iskazanim prosjekom,
* potvrdu Porezne uprave o visini dohotka za prethodnu godinu za sve članove zajedničkog kućanstva,
* izjavu o broju članova kućanstva,
* izjavu kandidata da ne prima stipendiju po bilo kojoj drugoj osnovi,
* kratak životopis.

1. Uz prijavu na Natječaj kandidati su dužni dostaviti potpisanu Privolu/Suglasnost za objavu osobnih podataka kojom daju privolu da se njihovi osobni podaci prikupe i obrade u svrhu utvrđivanja rang liste za dodjelu stipendija Općine Čepin te suglasnost za objavu osobnih podataka na rang listi za dodjelu stipendija Općine Čepin, u skladu s Zakonom o zaštiti osobnih podataka („Narodne novine“, broj 104/03., 118/06., 41/08., 130/11. i 106/12.).

Nepotpuno i neuredno popunjeni obrasci zahtjeva za dodjelu stipendije kao i nepotpuna dokumentacija te prijave koje ne budu podnesene u propisanom roku neće se razmatrati. Dopuna dokumentacije kao prilog prijavi pristigla izvan utvrđenog roka za podnošenje prijave neće se razmatrati.

1. Prijedlog liste kandidata za dodjelu stipendije Općine Čepin objaviti će se na oglasnoj ploči i službenim mrežnim stranicama Općine Čepin [www.cepin.hr](http://www.cepin.hr) u roku od 30 dana od isteka roka za podnošenje zamolbi za dodjelu stipendije.

Nezadovoljni kandidat može u roku od 8 dana od dana objave liste na oglasnoj ploči Općine Čepin i službenim mrežnim stranicama Općine Čepin [www.cepin.hr](http://www.cepin.hr) podnijeti prigovor Povjerenstvu, koje je dužno odlučiti o prigovoru u roku od 15 dana od dana isteka roka za prigovor.

Nakon razmatranja i odlučivanja o prigovoru Povjerenstvo utvrđuje Konačnu listu kandidata za dodjelu stipendija.

Nepravodobni prigovor Povjerenstvo odbacuje i o njemu se ne raspravlja.

Konačnu listu kandidata za dodjelu stipendija Povjerenstvo objavljuje na oglasnoj ploči i službenim mrežnim stranicama Općine Čepin [www.cepin.hr](http://www.cepin.hr) te istu dostavlja općinskom načelniku radi donošenja Zaključka o utvrđivanju liste kandidata za dodjelu stipendija.

Na Konačnu listu kandidata za dodjelu stipendija nije moguće uložiti prigovor.

Svi kandidati koji su sudjelovali u natječaju za dodjelu stipendija imaju pravo uvida u podnesene zahtjeve kandidata sudionika natječaja.

Na temelju Zaključka o utvrđivanju liste kandidata za dodjelu stipendija općinski načelnik i korisnik stipendije zaključuju ugovor o stipendiranju.

1. Obrazac zahtjeva za dodjelu stipendije kao i obrazac Privole/Suglasnosti za objavu osobnih podataka dostupni su, uz ovaj tekst Natječaja, na službenim mrežnim stranicama Općine Čepin [www.cepin.hr](http://www.cepin.hr), a isti se mogu i osobno preuzeti u Upravnom odjelu za upravno-pravne poslove, društvene djelatnosti i socijalnu skrb Općine Čepin. Dodatne obavijesti zainteresirani kandidati mogu dobiti u navedenom Upravnom odjelu radnim danom od 8,00 do 15,00 sati osobno, putem e-maila [opcina@cepin.hr](mailto:opcina@cepin.hr) ili na broj telefona 031/381-166.

PREDSJEDNIK POVJERENSTVA

Ivan Žeravica, dipl. oec.